5.4.2005 Den Europæiske Unions Tidende L 86/13 KOMMISSIONENS BESLUTNING af 30. marts 2005 om ændring af tillæg B til bilag XII til tiltrædelsesakten af 2003 for så vidt angår visse virksomheder i sektorerne for fisk, for kød og for mælk og mejeriprodukter i Polen (meddelt under nummer K(2005) 967) (EØS-relevant tekst) (2005/271/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (!), særlig bilag XII, kapitel 6, afdeling B, afsnit I, punkt 1, litra e), og ud fra følgende betragtninger: (1) — Polen har fået tilladelse til en overgangsperiode for visse virksomheder, der er anført i tillæg B til bilag XII til tiltrædelsesakten af 2003. (2) — Tillæg B til bilag XII til tiltrædelsesakten af 2003 er blevet ændret ved Kommissionens beslutning 2004/458/EF ?), 2004/471/EF (?) og 2004/474/EF (%) (3) — Det fremgår af en officiel erklæring fra de kompetente polske myndigheder, at visse virksomheder i sektorerne for fisk, for kød og for mælk og mejeriprodukter har afsluttet forbedringen af deres anlæg og nu er i fuld overensstemmelse med de relevante EF-retsforskrifter. Desuden vil visse virksomheder i sektoren for mælk og mejeriprodukter, som fik tilladelse til at behandle både mælk, der opfylder EU-kravene, og mælk, der ikke opfylder EU-kravene, nu kun behandle mælk, der opfylder EU-kravene. Disse virksomheder bør derfor udgå af listen over virksomheder, der er omfattet af over- gangsordningen. ()) EUT L 236 af 23.9.2003, s. 33. (?) EUT L 156 af 30.4.2004, s. 53. Berigtiget i EUT L 202 af 7.6.2004, s. 39. () EUT L 160 af 30.4.2004, s. 56. Berigtiget i EUT L 212 af 12.6.2004, s. 31. () EUT L 160 af 30.4.2004, s. 73. Berigtiget i EUT L 212 af 12.6.2004, s. 44. (4) — Visse virksomheder i sektorerne for fisk, for kød og for mælk og mejeriprodukter er lukket. Disse virksomheder bør derfor også udgå af listen over virksomheder, der er omfattet af overgangsordningen. (5) — Tillæg B til bilag XII til tiltrædelsesakten af 2003 bør derfor ændres i overensstemmelse hermed. (69 — Den Stående Komité for Fødevarekæden og Dyresundhed er blevet orienteret om de i denne beslutning fastsatte foranstaltninger — VEDTAGET FØLGENDE BESLUTNING: Artikel 1 De i bilaget til denne beslutning anførte virksomheder udgår af listen i tillæg B til bilag XII til tiltrædelsesakten af 2003. Artikel 2 Denne beslutning er rettet til medlemsstaterne. Udfærdiget i Bruxelles, den 30. marts 2005. På Kommissionens vegne Markos KYPRIANOU Medlem af Kommissionen